Author: Owner
Last saved by: Goran Stojic

GRAD NIŠ STIPENDIRA MLADE SPORTISTE

           Stipendije za 51 mladog sportistu

*Ove godine su ukupno 23 sportske organizacije  podnele prijave sa 62 kandidata za ostvarivanje prava na stipendiranje, a komisija je ocenila da njih 51 ispunjava uslove
*Mesečni iznos stipendije je 6.500 dinara, a grad je za mlade sportiste izdvojio  četiri miliona dinara

             Najtalentovaniji mladi  sportisti, njih 51, dobili su godišnje stipendije Grada Niša, a ugovore o stipendiranju su im juče na svečanosti u Gradskoj kući uručili gradonačelnik Niša Darko Bulatović i gradski većnik resorno zadužen za sport, Branislav Kačar. Stipendije se isplaćuju svakog meseca, a ove godine mesečni izos je uvećan na 6.500 dinara. Iz budžeta grada je za mlade sportiste izdvojeno četiri miliona dinara, a gradonačelnik Niša je čestitajući im rekao: 
            „ Svedoci smo da grad  puno ulaže novca u sport, a rekao bih da to ove godine činimo više nego ikad“, kazao je gradonačelnik Bulatović. „Sa druge strane, sportisti nam to vraćaju na pravi način. Sportisti Niša su ove godine ostvarili velike rezultate. Samo četiri velika tima iz našeg grada su ove godine izašla u Evropu. Tu su i pojedinačni uspesi i rezultati. U skladu sa tim i mi se kao grad  obavezujemo da na ih na pravi način podržimo i budemo im vetar u leđa ka daljim uspesima, a ovo je jedan od načina na koji to grad čini.Stipendije koje danas uručujemo su jasna poruka za mlade sportiste, grad stoji iza njihovih uspeha.
            Ove godine su ukupno 23 sportske organizacije  podnele prijave za 62 kandidata za ostvarivanje prava na stipendiranje. Komisija je ocenila da njih 51 ispunjava uslove.
             „Veoma smo ponosni da preko 50 kanditata ispunjava uslove za dodelu stipendije jer su kriterijumi izuzetno strogi“, dodao je gradonačelnik Niša. „Ali to, takođe, znači da su oni na pravi način, na najbolji način, predstavljali naš grad gde god da su se našli“.
            To samo potvrđuje da su kandidati za gradske stipendije bili uspešni na sportskim terenima, da su ispunili očekivanja svojih klubova, trenera, pa i grada Niša.
             Neki od uslova su bili da su kandidati kategorisani sportisti, a nekategorisani da su reprezentativci u svojim kategorijama i da su se takmičili za nacionalnu selekciju. Da su na tačno predviđenim takmičenjima, Mediteranskim igrama, Svetskom ili Evropskom kupu, Svetskom prvenstvu, osvojili  jedno od prva tri mesta u prvoj kategotiji sportova, jedno od prva tri mesta u drugoj kategoriji sportova, ili prvo mesto u trećoj i četvrtoj kategotiji sportova i da su uzrasta od 15 do 20 godina.
             „Ovakva vrsta podrške mi puno znači jer su nam treninzi skupi,  skupa je oprema koju koristimo, pa je ova stipendija značajna jer mogu da poboljšam uslove treninga“, kaže Andrija Milovanović koji se  bavi streljaštvom u Streljačkom klubu Niš 1881 i reprezentativac je. „Za mene je ovo pravi vetar u leđa koji sam dobio od svog grada, ali me ova stipendija i obavezuje na još bolje rezultate. Verujem da ću odgovoriti i tom zadataku“.
           Milica Krstić trenira kajak u Kajak kanu klubu „Medicinar“.
           „Preserećna sam što se danas nalazim među 50 izabranih sportista grada Niša koje naš grad nagrađuje na ovaj način. Mislim da sam stipendiju zaslužila jer dosta naporno treniram, osvojila sam treće mesto na državnom prvenstvu u slalomu i prvo u sprintu, a novac ću iskoristiti, malo za sebe, a malo da obnovim opremu koja je dosta skupa“, naglašava ova mlada kajakašica.
                                     V.Petrović
LEG:GRAD POMAŽE TALENTE:stipendije za 51 izabranog sportistu
LEG:ONI NA NAJBOLJI NAČIN PREDSTAVLJAJU GRAD:svečanost u Gradskoj kući
LEG:STIPENDIJE ZASLUŽILI TALENTOM I VREDNOĆOM:uručenje ugovora o stipendiranju

(Projekat „Nišlije se uključuju u odlučivanje“ sufinansiran iz budžeta grada Niša)